

VLADA REPUBLIKE HRVATSKE

Zagreb, 24. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnovici za izračun iznosa naknade za rad udomitelja i iznosa opskrbnine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 28. stavka 1. Zakona o udomiteljstvu („Narodne novine“, br. 115/18. i 18/22.), Vlada Republike Hrvatske je na sjednici održanoj \_\_\_\_\_\_\_ 2022. donijela

**O D L U K U**

**o osnovici za izračun iznosa naknade za rad udomitelja i iznosa opskrbnine**

**I.**

Osnovica na temelju koje se izračunava iznos naknade za rad udomitelja i iznos opskrbnine iznosi 500,00 kuna.

**II.**

Ova Odluka stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Člankom 8. Zakona o izmjenama i dopunama Zakona o udomiteljstvu (u daljnjem tekstu: Zakon), kojim se mijenja članak 28. Zakona o udomiteljstvu, propisano je da osnovicu na temelju koje se izračunava iznos naknade za rad udomitelja i iznos opskrbnine odlukom određuje Vlada Republike Hrvatske.

Nadalje, člankom 21. Zakona propisano je da će predmetnu odluku Vlada Republike Hrvatske donijeti u roku od 30 dana od dana stupanja na snagu Zakona.

Do sada se naknada za rad udomitelja i opskrbnina određivala u odnosu na osnovicu na temelju koje se izračunava iznos prava u sustavu socijalne skrbi, osim prava na zajamčenu minimalnu naknadu, a koja je iznosila 500,00 kuna.

Također, odluku o visini naknade za rad udomitelja koji obavlja standardno udomiteljstvo i odluku o visinu naknade za rad udomitelja koji obavlja specijalizirano udomiteljstvo za djecu, ministar je dužan donijeti u roku od 30 dana od dana stupanja na snagu ove odluke, budući da je visina istih do sada bila uređena Zakonom o udomiteljstvu, a ne odlukom ministra.

U svrhu unaprjeđenja udomiteljstva Ministarstvo rada, mirovinskoga sustava, obitelji i socijalne politike je u 2022., 2023. i 2024. osiguralo sredstva za povećanje opskrbnina i naknada za rad udomitelja u iznosu od 86.299.970 kuna godišnje, a navedeni trošak je procijenjen tijekom izrade Zakona. Kako će se mijenjati visina naknada za rad udomitelja i opskrbnina, odnosno, postotak od osnovice planirano je da visina osnovice za sada ostane ista.